#### 4.3. uzdevums. "Uzņēmuma grāmatvedības bilances ietvars un aprēķini"

## Uzdevuma veids: Gadījuma analīze

**A. Iepazīsties ar uzņēmuma "X" grāmatvedības rādītājiem 2021. gada 31. decembrī!**  
  
1.    Pamatkapitāls – 95 000 eiro.  
2.    Ēkas un būves – 72 000 eiro.  
3.    Ražošanas iekārtas – 45 000 eiro.  
4.    Pārskata gada nesadalītā peļņa – 52 340 eiro.  
5.    Debitoru parādi – 12 300 eiro.  
6.    Kredītsaistības – 32 500 eiro, no kuriem 5500 eiro ir jāatdod 2022. gada 15. jūnijā.  
7.    Izejvielas – 8 000 eiro.  
8.    Parādi izejvielu piegādātājiem – 15 650 eiro, kas jāapmaksā līdz 10.02.2022.  
9.    Nauda kasē – 7790 eiro.  
10.    Licence – 10 500 eiro.  
11.    Uzņēmums 2021. gadā saražoja 3000 preču vienības, kuru kopējās ražošanas izmaksas bija 171 000 eiro. Uzņēmums realizējis 2300 preces vienības, par 125 eiro katru.  
  
**Aprēķini šādus bilances posteņus!**  
a)    Pašu kapitāls  
Pašu kapitāls = pamatkapitāls + nesadalītā peļņa = 95 000 + 52 340 = 147 340 EUR.  
b)    Uzņēmuma saistības  
Saistības = kredītsaistības + parādi izejvielu piegādātājiem = 32 500 + 15 650 = 48 150 EUR.  
c) Bilances pasīvs  
Pasīvs = pašu kapitāls + uzņēmuma saistības = 147 340 + 48 150 = 185 400 EUR.  
d) Pamatlīdzekļu vērtība  
Pamatlīdzekļi = ēkas un būves + ražošanas iekārtas = 72 000 + 34 500 = 106 500 EUR.  
e) Noliktavā esošo preču krājumu vērtība  
(171 000 : 3000) × 700 = 39 900 EUR.  
f) Apgrozāmo līdzekļu vērtība  
Apgrozāmie līdzekļi = krājumi + debitoru parādi + nauda kasē + izejvielas = 39 900 + 12 300 + 7790 + 8000 = 67 990 EUR.  
g)    Uzņēmuma apgrozījums (bruto ieņēmumi) 2021. gadā.  
2300 × 125 = 287 500 EUR.  
  
**B. Sastādi uzņēmuma "X" bilanci 31.12.2021.!**  
  
1. tabula. Uzņēmuma "X" bilance 31.12.2021. (EUR)

|  |  |  |  |
| --- | --- | --- | --- |
| Aktīvs | EUR | Pasīvs | EUR |
| Ilgtermiņa ieguldījumi Nemateriālie ieguldījumi Pamatlīdzekļi Ilgtermiņa ieguldījumi kopā Apgrozāmie līdzekļi Izejvielas un materiāli Gatavās produkcijas krājumi Debitori Nauda kasē Apgrozāmie līdzekļi kopā | 10 500 117 000 127 500       8 000    39 900    12 300      7 990    67 990 | Pašu kapitāls Pamatkapitāls Pārskata gada nesadalītā peļņa Pašu kapitāls kopā   Saistības (kreditori) Ilgtermiņa saistības Īstermiņa saistības Saistības kopā | 95 000   52 340 147 340     27 000   21 150   48 150 |
| Aktīvs kopā | 195 490 | Pasīvs kopā | 1 950 |

**C. Aprēķini aktīvu rentabilitāti un pašu kapitāla rentabilitāti 2021. gadā un interpretē katru rentabilitātes rādītāju!**  
*Piezīme*. Nepieciešamo aprēķinu veikšanai izmanto 3. pielikumā esošo informāciju!  
Aktīvu rentabilitāte = (pārskata gada nesadalītā peļņa/aktīvs) × 100 = (52340/195 490) × 100 = 26,77%.  
Tātad katrs uzņēmumam piesaistītais eiro ir ienesis 0,2677 eiro tīrās peļņas.  
Pašu kapitāla rentabilitāte = (pārskata gada nesadalītā peļņa/pašu kapitāls) × 100 = (52340/147340) × 100 = 35,52%. Liecina, ka katrs uzņēmuma īpašnieku pašu kapitāla eiro ir ienesis 0,3552 eiro tīrās peļņas.  
  
**D. Aprēķini, analizē un secini!**  
a)    Izmantojot uzņēmuma grāmatvedības datus, noskaidro, vai tie ļauj secināt, ka uzņēmums 2022. gadā spēs pildīt savas saistības!  
Kopējās likviditātes koeficients = apgrozāmie līdzekļi/saistības = 67990/21150 = 3,2.  
Uzņēmumā likvīdo līdzekļu ir 3,2 reizes vairāk nekā īstermiņa saistību, tāpēc uzņēmums varēs izpildīt īstermiņa saistības.  
Finansiālās atkarības koeficients = saistības/bilances vērtība = 48150/195490 = 0,25. Koeficients ievērojami zemāks par optimālo (0,5 – 1,0). Uzņēmums varēs izpildīt savas saistības.  
b)    Vai uzņēmuma līdzekļi tiek izmantoti efektīvi?  
Uzņēmumam ir augsti aktīvu un pašu kapitāla rentabilitātes rādītāji – attiecīgi 26,77% un 35,52%. Tas liecina, ka uzņēmums līdzekļus izmanto efektīvi. Tomēr būtu nepieciešams salīdzināt rentabilitātes rādītājus ar konkurentu vai nozares vidējiem rādītājiem.  
  
**E. Skaidro!**  
a)    Kāpēc pašu kapitāla rentabilitāte ir lielāka par aktīvu rentabilitāti?  
Tāpēc, ka aktīvu vērtība ir lielāka par pašu kapitālu par saistību (svešās naudas) tiesu. Tā kā gan aktīvu rentabilitātes, gan paša kapitāla rentabilitātes aprēķinā skaitītājā ir viens un tas pats rādītājs (pārskata gada nesadalītā peļņa), bet pašu kapitāla rentabilitātes aprēķina saucējā ir mazāks rādītājs, pašu kapitāla rentabilitāte ir lielāka par aktīvu rentabilitāti.  
b)    Kā uzņēmums varētu palielināt neto peļņu?  
Vienoties ar izejvielu piegādātājiem par finansiāli izdevīgākiem sadarbības nosacījumiem, izmantot ražīgākas tehnoloģijas, lai samazinātu produkcijas pašizmaksu. Izmantot efektīvu produkcijas virzīšanu tirgū ar dažādiem mārketinga pasākumiem, ņemot vērā tirgus īpatnības un produkcijas dzīves ciklu u.c.